Në kuadër të Fazës së Dytë të Programit të Përbashkët ROMACTED të Këshillit të Evropës dhe Bashkimit Evropian mbi Promovimin e Qeverisjes së Mirë dhe Fuqizimit të Romëve në Nivel Lokal, Bashkia Pogradec u shpall fituese e thirrjes nga ky program.

Nga konsultimet që përfaqësuesit e shoqatave të komuniteteve rom dhe egjiptian kanë bërë paraprakisht, u verejt se problematikat kryesore të këtyre komuniteteve kishin të bënin me situatën e vështirë ekonomike, sidomos pas periudhës të pandemisë. Për këtë arsye u shtrua si nevojë nga komunitet kërkesa për ndihmë me pajisje bujqësore, plehra kimik dhe vegla pune me qëllim shfrytëzimin e tokave bujqësore dhe përmirësimin e situatës së këtyre familjeve.

Për sa më lart Drejtoria e Shërbimit Social dhe Njesia për Koordinimin e Integrimit Evropian dhe Ndihmës së Huaj, pranë Bashkisë Pogradec zhvilluan sot fazën e parë të implementimit të projektit **“Përmirësimi i ekonomisë së familjeve rome dhe egjiptiane me të ardhura të ulta, përmes shfrytëzimit maksimal të tokave bujqësore”** duke shpërndarë në këtë fazë të parë në Njësitë Administrative përfituese Buçimas dhe Çerravë, plehëra kimik dhe kultura bujqësore për të vazhduar në ditet në vijim me shpërndarjen e mjeteve bujqësore.

**Ky projekt financohet nga Këshilli i Evropës dhe Bashkimi Evropian.**



